Пашырэнне нацыянальнай беларускай тэмы да агульначалавечай, амбівалентнасць вобразаў можна заўважыць і ў іншых дэталях. Тыя ж лялькі-гімназісты, пакараныя паўстанцы выраблены ў беларускіх традыцыях — без размаляваных твараў, выклікаючы праекцыі на “сціранне асоб” у часы таталітарызму і войнаў — усіх краін і эпох. А родны бусел, што кружыць над палеткамі, у пэўны момант пачынае нагадваць самалёт, што кружыць не з мірнымі мэтамі.